Եվրատեսիլ 2018 երգի մրցույթ

«Եվրատեսիլ 2018 երգի մրցույթ», ամենամյա Եվրատեսիլ երգի մրցույթի 63-րդ թողարկումը, որն առաջին անգամ անցկացվել է Պորտուգալիայի մայրաքաղաք Լիսաբոնում, այն բանից հետո, երբ Կիևում տեղի ունեցող Եվրատեսիլ 2017 երգի մրցույթում Պորտուգալիայի ներկայացուցիչ Սալվադոր Սոբրալը «Amar pelos dois» երգով զբաղեցնում է պատվավոր առաջին հորիզոնականը։ Երաժշտական հեղինակավոր մրցույթը հյուրընկալել է Լիսաբոնի կենտրոնում գտնվող «Ալտիս արենա»-ն։

Մրցույթն ունեցել է երկու կիսաեզրափակիչներ, որոնք անցկացվեցին համապատասխանաբար մայիսի 8-ին և մայիսի 10-ին, իսկ եզրափակիչը՝ մայիսի 12-ին։ Այս տարի մրցույթի հաղորդավարական կազմում ներառված են թվով չորս արտիստներ՝ Ֆիլոմենա Կաուտելան, Սիլվիա Ալբերտուն, Դանիելա Ռուահը և Կատարինա Ֆուրտադուն։

Մրցույթին մասնակցել են թվով քառասուներեք երկրների ազգային պատվիրակներ։ Վերադարձել է միայն Ռուսաստանը, որի ներկայացուցիչ Յուլյա Սամոյլովայի մասնակցությունը նախորդ տարի արգելափակված էր։ Բանն այն էր, որ երգչուհին այցելել էր Ղրիմ, որը բռնազավթված է Ռուսաստանի կողմից, իսկ նման անձանց մուտքն Ուկրաինա արգելված է։ Եվրատեսիլը լքած երկրներ չկան։

Եվրատեսիլ 2018-ում Հայաստանը ներկայացրել է երգիչ և երգահան Սևակ Խանաղյանը՝ հեղինակային «Քամի» երգով։

Անցկացման վայր 
Լրացուցիչ տեղեկությունների համար ծանոթացիր հյուրընկալող երկրի հետՈւկրաինայի մայրաքաղաք Կիևում տեղի ունեցող «Եվրատեսիլ 2017»-ի Պորտուգալիայի պատվիրակ Սալվադոր Սոբրալը հաղթանակ տանելով մրցույթում, իր հայրենիքին՝ Պորտուգալիային, առաջին անգամ ընձեռում է համաեվրոպական հեղինակավոր երգի փառատոնը հյուրընկալելու բացառիկ իրավունք։

Մրցութային փուլ և հյուրընկալող քաղաքի ընտրություն 
«Եվրատեսիլ 2017»-ի եզրափակչի օրը Պորտուգալիայի ազգային հեռարձակող «Rádio e Televisão de Portugal»-ը հայտարարություն է տարածել առ այն, որ հաղթանակի դեպքում Պորտուգալիան պատրաստ է հյուրընկալել Եվրատեսիլ 2018 երգի մրցույթը։ Սալվադոր Սոբրալի հաղթանակից հետո Եվրոպական հեռարձակողների միության (ԵՀՄ) գործադիր տնօրեն Յոն Օլա Սանդը պաշտոնապես հրավեր է ուղարկել պորտուգալական պատվիրակության՝ միևնույն ժամանակ թույլատրելով հյուրընկալել ամենամյա երգի մրցույթը։

Հաջորդ օրը Պորտուգալիայի ռադոյի և հեռուստատեսության տնօրեն Նունո Արթուր Սիլվան ի լուր հանրության հայտարարեց, թե որտեղ է անցկացվելու հեղինակավոր մրցույթը։ Արդյունքում պարզ դարձավ, որ Եվրատեսիլ 2018-ը հյուրընկալող դահլիճը Պորտուգալիայի մայրաքաղաք Լիսաբոնի «Ալտիս արենա»-ն է։ Միևնույն ժամանակ նշվեց նաև, որ այս կապակցությամբ դեռևս վերջնական որոշում չի կայացվել և ամեն ինչ կարող է փոփոխվել։

Հյուրընկալող քաղաքի ընտրության հիմնական պահանջները ներկայացվել են Կիևում տարած հաղթանակից հետո ԵՀՄ-ի կողմից ՊՌՀ-ին ներկայացրած փաստաթղթում․

 Հարմարավետ համերգասրահ, որը կարող է տեղավորել շուրջ 10 հազար հանդիսականի։
 Միջազգային մամուլի կենտրոն 1500 լրագրողների համար, ովքեր պատշաճ պայմաններ ունեն բոլոր պատվիրակների համար։
 Միևնույն քաղաքում հարմարավետ պայմաններով հյուրանոցների առկայություն, որոնք կարող են տեղավորել 43 երկրների 2000 պատվիրակներին, լրագրողներին, հանդիսատեսին և կազմակերպչական թիմին։
 Զարգացած տրանսպորտային ենթակառուցվածքներ՝ ներքին տրանսֆերների համար, ինչպես նաև քաղաքից ոչ այնքան հեռու գտնվող միջազգային օդանավակայան։

Անցկացման վայրը

Եվրատեսիլ 2017-ում «Amar Pelos Dois» երգով Սալվադոր Սոբրալի տարած հաղթանակի շնորհիվ, Եվրատեսիլ 2018-ը անցկացվեց Պորտուգալիայում, որը կազմակերպեց Պորտուգալիայի ռադիո և հեռուստատեսությունը (RTP)։ Մրցույթի կիսաեզրափակիչները անցկացվեցին 2018 թվականի մայիսի 8-ին և 10-ին, իսկ եզրափակիչը՝ մայիսի 12-ին։

Մասնակից երկրներ

1-ին կիսաեզրափակիչ 
19 երկրներ մրցեցին առաջին կիսաեզրափակչում, որոնցից 10-ը անցան եզրափակիչ։ ն, ն և ն քվեարկեցին այս կիսաեզրափակչում։

2-րդ կիսաեզրափակիչ 
18 երկրներ մրցեցին երկրորդ կիսաեզրափակչում, որոնցից 10-ը անցան եզրափակիչ։ ն, ն և ն քվեարկեցին այս կիսաեզրափակչում։

Եզրափակիչ

Ծանոթագրություններ

Արտաքին հղումներ 

Եվրատեսիլ 2018 երգի մրցույթ
2018 մայիսի իրադարձություններ Եվրոպայում